**ការ​ត្រៀម​ខ្លួន​សិស្ស សម្រាប់​ឆ្នាំសិក្សា 2021-2022**

សូមគោរពលោក អ្នកស្រី ជាអាណាព្យាបាលសិស្ស

លោក លោកស្រី ទទួលបានលិខិត​នេះ ដោយសារ​តែ លោក លោកស្រី មានកូនមួយ ឬច្រើន​នាក់ កំពុង​រៀន​នៅសាលា (insert school administrative unit name). ។ យើងខ្ញុំ ចង់​ជម្រាប​លោក លោកស្រី ឲ្យបានជ្រាបថានៅថ្ងៃទី 1 ខែកញ្ញា ឆ្នាំ 2021 ការកែប្រែច្បាប់ចាក់ថ្នាំបង្ការជំងឺ សម្រាប់កុមារក្នុង​វ័យសិក្សា របស់រដ្ឋមេន នឹងចូលជាធរមាន ។

ចំពោះក្មេងណា ដែលមិនមាន​ភស្តុតាង​បញ្ជាក់ថា បានទទួលថ្នាំ​បង្ការ​រួចរាល់ ឬភស្តុតាងបញ្ជាក់អំពីការមានភាពស៊ាំក្នុងខ្លួនចំពោះជំងឺទេ នឹងមិនអនុញ្ញាតឲ្យចូលសាលាឡើយ ប្រសិនបើ កុមារទាំងនោះមិនបាន​ស្ថិតក្នុង​ករណីលើកលែង ដែលច្បាប់ អនុញ្ញាតទេនោះ ។ ការ​កែប្រែ​របស់ច្បាប់គឺ ដកចេញនូវការលើកលែងមិនទទួលថ្នាំបង្ការដោយសារតែជំនឿ និង​ការគោរពសាសនា ចំពោះតម្រូវការចាក់​ថ្នាំបង្ការ ។ នៅថ្ងៃទី 1 ខែកញ្ញា ឆ្នាំ 2021 សិស្ស ដែលស្ថិតក្នុងផែនការអប់រំតម្រូវ​តាមលក្ខណៈបុគ្គល (IEP) ដែលសម្រេចមិន​ទទួល​ថ្នាំបង្ការជំងឺ ដោយសារតែរឿងជំនឿ ឬការ​គោរពសាសនា ដើម្បី​លើកលែងពីភាពត្រូវឲ្យ​ទទួលថ្នាំបង្ការ នៅក្នុងថ្ងៃទី ឬមុនថ្ងៃទី 1 ខែកញ្ញា ឆ្នាំ 2021 ដោយអនុលោមតាម​ច្បាប់ ដែល​បាន​ចូលជាធរមានមុនកាលបរិច្ឆេទនេះ អាចអនុញ្ញាតឲ្យ​ចូល​រៀនបាន ក្រោមករណីលើកលែងដែលមានស្រាប់របស់សិស្ស ដរាបណា ឪពុកម្តាយ ឬអ្នកអាណាព្យាបាល​សិស្ស អាច​បង្ហាញលិខិតបញ្ជាក់ពីគ្រូពេទ្យ អ្នក​មានវិជ្ជាជីវៈជាគិលានុបដ្ឋាក ឬជំនួយការគ្រូពេទ្យ ដែល​មានអាជ្ញាប័ណ្ណត្រឹមត្រូវ ដែលបញ្ជាក់ថា គ្រូពេទ្យ អ្នកមានវិជ្ជាជីវៈ​ជាគិលានុបដ្ឋាក ឬជំនួយការ​គ្រូពេទ្យ បានធ្វើការ​ពិគ្រោះ​យោបល់​ជាមួយនឹង​ឪពុកម្តាយ ឬអ្នកអាណាព្យាបាល​សិស្សរួចរាល់ ហើយបានប្រាប់​ឪពុកម្តាយ ឬអ្នកអាណាព្យាបាល​សិស្សរូបនោះ ឲ្យបានដឹងច្បាស់ពីហានិភ័យ និងផលប្រយោជន៍ ពាក់ព័ន្ធនឹង​ជម្រើសនៃការ​ទទួល​ថ្នាំបង្ការ ។

**ភាពតម្រូវចំពោះការទទួលសិស្សមត្តេយ្យ ៖**

* DTaP 5 ដង (ខាន់​ស្លាក់ តេតាណុស និងក្អកមាន់ DTaP 4 ដង បើការ​ផ្តល់លើកទី 4 ត្រូវបានធ្វើឡើងនៅថ្ងៃ ឬក្រោយថ្ងៃដែលកុមារមានអាយុគ្រប់ 4 ឆ្នាំ)
* គ្រុនស្វិតដៃជើង 4 ដង (បើដូសទី 4 ត្រូវបានផ្តល់ជូនមុនកុមារអាយុគ្រប់ 4 ឆ្នាំ ត្រូវផ្តល់ជូនថ្នាំបង្ការ IPV (ថ្នាំបង្ការជំងឺគ្រុនស្វិតដៃជើង) ដែលត្រូវតាមអាយុ មួយដូសបន្ថែមទៀត នៅថ្ងៃ ឬក្រោយថ្ងៃកុមារអាយុគ្រប់ 4 ឆ្នាំ)
* 2 MMR (កញ្ជ្រឹល ស្រឡទែន ស្អូច)
* អុតតូច 1 ដង (អុតស្វាយ) ឬមានប្រវត្តិជំងឺដែលគួរឲ្យជឿជាក់បាន

**ភាពតម្រូវចំពោះសិស្សថ្នាក់ទី 7 ៖**

* Tdap 1 ដង (តេតាណុស ខាន់ស្លាក់ និងក្អកមាន់)
* ជំងឺរលាកស្រោមខួរក្បាល 1 ដង (MCV4)

**ភាពតម្រូវចំពោះសិស្សថ្នាក់ទី 12 ៖**

* 2 MCV4 ថ្នាំបង្ការនេះ គឺតម្រូវឲ្យចាក់តែមួយដូសប៉ុណ្ណោះ ប្រសិនបើ ដូសទីមួយ 1 ត្រូវបានផ្តល់ជូននៅថ្ងៃ ឬក្រោយកុមារមានអាយុគ្រប់ 16 ឆ្នាំ

ថ្នាំបង្ការ ជួយឲ្យកូនអ្នកមាន​សុខភាពល្អ ហើយនៅពេល​ណាដែលកុមារបានទទួល​ថ្នាំបង្ការ​រួច​ហើយ ក៏វាអាចជួយមិត្តភក្តិ គ្រូ និងបុគ្គលិកផ្សេងទៀតរបស់សាលា មានសុខភាពល្អដូចគ្នាដែរ ។ បន្ថែមពីលើ​ភាពតម្រូវចំពោះថ្នាំបង្ការពីខាងលើ នាយកដ្ឋាន DHHS ប្រចាំរដ្ឋមេន និងមជ្ឈមណ្ឌល CDC ក៏បានលើកទឹកចិត្តយ៉ាងមុតមាំ ឲ្យលោក អ្នកស្រី ​ឆ្លៀត​ឱកាសនេះ ពិចារណាអំពីការឲ្យកូនៗរបស់ខ្លួន ទទួលថ្នាំបង្ការដែល​អាជ្ញាធរណែនាំឲ្យចាក់ ដែលនេះគឺជា​យន្តការ ក្នុងការ​ជួយធានាឲ្យបាននូវ សុខភាព និងសុវត្ថិភាពរបស់កូនអ្នក មិត្តភក្តិរបស់ពួកគេ និងបុគ្គលដែលងាយ​រងគ្រោះបំផុតនៅក្នុង​សហគមន៍ ។

* [COVID-19 (សម្រាប់កុមារអាយុ 12 ឆ្នាំ និងចាស់​ជាងនេះ)](https://www.cdc.gov/coronavirus/2019-ncov/vaccines/recommendations/adolescents.html)
* [ថ្នាំបង្ការវីរុសដុំពកសរីរាង្គ (HPV)](https://www.cdc.gov/vaccines/vpd/hpv/index.html)
* [Meningococcal B](https://www.cdc.gov/vaccines/vpd/mening/hcp/recommendations.html)
* [ថ្នាំបង្ការជំងឺគ្រុន​ផ្តាសាយធំ](https://www.cdc.gov/vaccines/vpd/flu/hcp/index.html)

**ព័ត៌មានអំពីថ្នាំបង្កើតភាពស៊ាំជំងឺសម្រាប់ “អ្នកយឺតយ៉ាវមិនទាន់បានចាក់” ពីមជ្ឈមណ្ឌល CDC សហរដ្ឋអាមេរិក ៖**

* [កាលវិភាគការ​ចាក់​ថ្នាំបង្កើតភាពស៊ាំជំងឺសម្រាប់អ្នកយឺតយ៉ាវមិនទាន់បានចាក់ ពី CDC](https://www.cdc.gov/vaccines/schedules/hcp/imz/catchup.html)
* ខាន់​ស្លាក់[-, តេតាណុស-, និងក្អកមាន់-មានបញ្ចូលគោលការណ៍ណែនាំអំពីអ្នក​យឺត​យ៉ាវ​មិន​ទាន់​បានចាក់ ចំពោះកុមារ អាយុពី 4 ខែ ដល់ 6 ឆ្នាំ (PDF)](https://www.cdc.gov/vaccines/schedules/downloads/child/job-aids/dtap.pdf)
* ថ្នាំបង្ការជំងឺគ្រុនស្វិត​ដៃជើង [(IPV) (PDF)](https://www.cdc.gov/vaccines/schedules/downloads/child/job-aids/ipv.pdf)
* [តេតាណុស-, ខាន់ស្លាក់-, និងក្អកមាន់-មានបញ្ចូលគោលការណ៍ណែនាំអំពីអ្នក​យឺត​យ៉ាវ​មិន​ទាន់​បានចាក់ ចំពោះកុមារអាយុ 7 ដល់ 9 ឆ្នាំ (PDF)](https://www.cdc.gov/vaccines/schedules/downloads/child/job-aids/tdap-1.pdf)
* [តេតាណុស-, ខាន់​ស្លាក់-, និងក្អកមាន់-មាន​បញ្ចូលគោលការណ៍ណែនាំអំពី​អ្នក​យឺត​យ៉ាវ​មិន​ទាន់​បានចាក់ សម្រាប់កុមារអាយុពី 10 ដល់ 18 ឆ្នាំ (PDF)](https://www.cdc.gov/vaccines/schedules/downloads/child/job-aids/tdap-2.pdf)

បើអ្នកមានសំណួរ ស្តីអំពីកាល​វិភាគចាក់ថ្នាំបង្កើតភាពស៊ាំជំងឺ ឬថ្នាំបង្ការជំងឺ ជារួម សូមទាក់ទងទូរស័ព្ទទៅអ្នកអប់រំ នៃកម្មវិធីផ្តល់ថ្នាំបង្ការជំងឺរបស់រដ្ឋមេន (Maine Immunization Program’s Educator Line) តាមលេខ 207-287-9972 ឬទាក់ទងជាមួយនឹងគ្រូពេទ្យរបស់កូនអ្នក ។

ចំពោះសំណួរអំពីច្បាប់ថ្នាំបង្ការជំងឺ និងការអនុវត្តច្បាប់នេះ នៅក្នុងសាលារបស់រដ្ឋមេន សូមទាក់ទងទៅ ៖ [DOESchoolandStudentSupports@maine.gov ។](file:///C:\Users\Kelli.Deveaux\AppData\Local\Microsoft\Windows\INetCache\Content.Outlook\PNTJLPQ5\DOESchoolandStudentSupports@maine.gov)